b'\n_START_ARTICLE_\nGBIC\n_START_PARAGRAPH_\nGBIC er en standard for transeivere, vanligvis brukt med Gigabit Ethernet og fibre channel.  Navnet er en forkortelse for "gigabit interface converter".  GBIC er et standard elektrisk grensesnitt og en gigabit ethernet port kan st\xc3\xb8tte mange forskjellige fysiske overf\xc3\xb8ringsmedier, fra kobber til langdistanse optisk fiber._NEWLINE_Fordelen med GBIC standarden i nettverksutstyr fremfor faste fysiske grensesnitt, er fleksibiliteten. N\xc3\xa5r flere forskjellige optiske teknologier er i bruk, kan en nettverksadministrator kj\xc3\xb8pe GBIC\'er ettersom behovet oppst\xc3\xa5r og ikke p\xc3\xa5 forh\xc3\xa5nd samtidig med utstyret. Dette senker kostnaden og gir administratoren vesentlig bedre fleksibilitet. P\xc3\xa5 den annen side, hvis man vet hvilke grensesnitt som skal tas i bruk (og spesielt hvis det er kobber) vil det kunne v\xc3\xa6re rimeligere \xc3\xa5 kj\xc3\xb8pe utstyr med den eller de spesielle grensesnittene bygget inn._NEWLINE_GBIC standarder er ikke-propriet\xc3\xa6r og er definert av SFF Committee i dokumentet # SFF-8053.'